Le Mespris de la vie et consolation contre la mort/« Ne fondes point, Mortel, à la terre sujette »
# Le Mespris de la vie et consolation contre la mort/« Ne fondes point, Mortel, à la terre sujette »

Ne fondes point, Mortel, à la terre sujette A tant de changement le desir de ton cueur Tousjours l'on abandonne en plus grande languer, Cela que d'avantage on cherit & on souhaitte

Les biens que tu gaudis, le Seigneur te les preste, Ils ne sont pas à toy quant il plait au donneur Tu les redemander, rens luy sans creve-cuer, Cest le vray creancier qui repete sa dete :

Par ainsi uses en comme t'estant prestez, Afin de ten servir en tes necessitez Et tu ne diras point au jour de repentance,

O mort que ta memoire est fascheuse a souffrir A ceus qui reposans en leur riche opulence Se donnent du bon-tems, & ne veuillent mourir.

